रामपुर में 70 करोड़ से बिछेगा सड़कों का जाल
कांग्रेससरकार ने प्रधानमंत्री ग्राम सड़क योजना के तहत अस्सी करोड़ रुपए का प्रावधान कर रामपुर और ननखड़ी की सड़कों को चकाचक किया जाएगा। इसके तहत की विभिन्न सड़कों के लिए 70 करोड़ और दस करोड़ रुपए से पुलों का निर्माण होगा।
लोक निर्माण विभाग को सड़कों के लिए टेंडर प्रक्रिया पूरी कर कर जल्द काम शुरू करने के निर्देश दिए हैं। रामपुर में पत्रकारों को संबोधित करते हुए कैलाश फेडरेशन के अध्यक्ष बृज लाल ने कहा कि प्रदेश के अन्य जिलों में भी करोड़ों रुपए के धन का प्रावधान किया गया है। उन्होंने इसके लिए मुख्यमंत्री वीरभद्र सिंह का आभार जताया है। कैलाश फेडरेशन के चेयरमैन ने बताया कि बृज लाल ने भाजपा पर निशाने साधते हुए कहा कि हाल ही में भाजपा ने तकलेच में प्रदर्शन कर विकास कार्य ठप होने के बारे में क्षेत्र की जनता को गुमराह करने का प्रयास किया था। जो सरासर गलत है। रामपुर क्षेत्र के अंतर्गत सराहन और तकलेच में सब तहसीलों का कार्य शुरू कर दिया है। मौजूदा समय में प्रदेश सरकार ने तीन हजार जलवाहकों को पक्का कर उन्हें तोहफा दिया है।
भाजपा ने हमेशा प्रदेश को बांटने का कार्य किया है और यही वजह है कि धर्मशाला को दूसरी राजधानी बनाए जाने का भाजपा विरोध कर रही है। कांग्रेस पार्टी ने जितनी घोषणाएं जनता के साथ घोषणा पत्र में की थी, उन सब को पूरा कर दिया गया है। इस मौके पर ब्लॉक कांग्रेस मीडिया प्रभारी अनिरुद्ध सिंह बिष्ट, भड़ावली पंचायत के उपप्रधान दिनेश खमराल, लालसा पंचायत के प्रधान रामकुमार शर्मा, पूर्व कांग्रेस प्रवक्ता चमन शर्मा, संयोजक एससी मोर्चा राजकुमार, कृष्ण, यशपाल शर्मा, मौजूद रहे।
रामपुर में प्रेसवार्ता को संबोधित करते कैलाश फेडरेशन के चेयरमैन बृज लाल।
hin_Deva hin_Deva hin_Deva hin_Deva bho_Deva